شەفەق نیوز/ راشێل کیکی، خانمیگە کار لە پاکەوکردن ژوورەیل کەێد، توەنست کورسییگ پەرلەمانی لە بازنەی هەفتەم لەناوچەی فال دی مارن لە فەرنسا وەدەس بارێد.
یەکێتی ئیکۆلوجی وکۆمەڵایەتی جەماوەری نوو راگەیان ک راشیل کیکی هاتە ناو کۆمەڵگەی نیشتمانی لە بازنەی هەفتەم، ک وە ریژەی ٥٠،٣٠% لەبان خانمە وەزیر وەرزشی وەرین رۆکسانا ماراسینیانۆ زیاتر بوی،  ک رۆکسانا ٤٩،٧٠% بەشی بوی، وە ١٧٧ دەنگ زیاتر ئەرا راشێل.
راشێل کیکی (٤٨ ساڵان) فەرەنسیە خەڵک ساحل عاج، یەکیگ لە گرنترین شیوەیل ئی هەڵمەتە بوی، ک پیشەگەی پاکەوکردنە، و وەگەرد هاووڕیەیلی لە هوتێل "Ibis Batignolles" کەفتنە جەنگیگ ئەرا وەرگردن مووچەیگ فرەتر و رەوشەیلیگ خاستر لە کار، ک ریخریاگ  "La France Insoumise" بڕیار دا بکەێدەی کاندید ئەرا هاوپەیمانی حزبەیل چەپ (Nupes).
